Ibn Bibi

Ibn Bibi Nasriddin Yaxya Ibn Majiduddin Maxmud (? — 1272, Damashq) — tariyxshı hám avtor. Bir qansha waqıt Jalaliddin Manguberdi aldında jasaǵan, keyin Damashqqa barıp (1221) sultan Alawiddin Qayqubad sarayında dilmashlıq etken hám sol sebepli elde « Yaxya awdarmashı» atı menen belgili. Qatar tariyxıy shıǵarmalar dóretken, mısalı onıń seljukiyler tariyxına tiyisli «Al-Avomir al-aloniyya fil-umur il-aloiyya» (« Ullı isler jónindegi áshkara húkimler») shıǵarması kóbirek ataqlı bolıp, Alawiddin Qayqubadqa arnalǵan. Bul dóretpe túrk (15-ásir), nemis (1902) hám shved (1959 ) tillerine awdarma etilgen. Onıń qoljazba nusqaları Moskvadaǵı Aziya xalıqları muzeyi, Turkiyadaǵı AyoSafiya hám Germaniyadaǵı Drezden kitapxanalarında saqlanadı. Shıǵarmada Orta Aziya tariyxı hám mádeniy turmısına tiyisli maǵlıwmatlar da ushıraydı.

 Derekler 
ÓzME, Birinshi tom, Tashkent, 2000-jıl

Kategoriya:Adamlar
Kategoriya:Alımlar
Kategoriya:Tariyxshılar